வீர் தேஜா

வீர் தேஜாஜி அல்லது தேஜாஜி ஒரு இராஜஸ்தானிய நாட்டுப்புற வழிபாட்டு தெய்வம் ஆவார். இவர் இராசத்தானின் கிராம மற்றும் நகர்ப்புறங்களில் சிவனின் 11 அவதாரங்களில் ஒருவராக வழிபடப்படுகிறார்.
பிறப்பு
வீர் தேஜா இந்தியாவின் ராஜஸ்தான் மாநிலத்தில் உள்ள கர்னால் என்னும் ஊரில் 1074 ம் ஆண்டு பிறந்தார். இவரின் பெற்றோர் ஜாட் இனத்தைச் சேர்ந்த ராம்குன்வாரி மற்றும் தாஹர் ஆவர்.

இறப்பு
வீர் தேஜா 1103ம் ஆண்டு மரணம் அடைந்ததாக புராணக்கதை ஒன்று கூறுகிறது. அக்கதையின் படி, தேஜா பாம்பு ஒன்றை தன் நாக்கில் தீண்ட அனுமதி அளித்தாகவும் அந்த விஷத்தால் அவர் இறந்ததாகவும் கூறப்படுகிறது. பதிலுக்கு அந்த பாம்பு, தேஜாவின் ஆசியைப் பெற்றவர்களுக்கு எந்த பாம்பின் அல்லது விலங்கின் விஷத்தாலும் மரணம் ஏற்படாது என்று வரம் அளித்ததாக நம்பப்படுகிறது.

நம்பிக்கை
இராஜஸ்தானிய மக்களால் பத்ரபாத மாதத்தின் பத்தாவது சுக்ல தினத்தில் பாம்பினால் அளிக்கப்பட்ட வரமும் தேஜாஜியின் மரணமும் நினைவு கூரப்படுகிறது. மானுடவியலாளர்கள் தேஜாஜி குறித்து கூறும் போது ஜாதிய முறைக்கு எதிரான கூறுகளை உள்ளடக்கிய கதாநாயகன் என்கின்றனர்.Dhali, Rajshree Popular Religion in Rajasthan: A Study of Four Deities and Their Worship in Nineteenth and Twentieth Century, 2014, p. 229

கோவில்கள்

கௌரவம்
2011-ஆம் ஆண்டு செப்டம்பரில் இவர் நினைவைப் போற்றும் விதமாக இந்திய அரசு தேஜாஜியின் படத்துடன் கூடிய அஞ்சல் தலையை வெளியிட்டது.Rajasthan Voice: Thursday, September 8, 2011, Special postage stamp released on Folk deity Veer Teja

1980-ஆம் ஆண்டு தேஜாஜியின் வாழ்வை அடிப்படையாகக் கொண்டு வீர் தேஜாஜி என்னும் ராஜஸ்தான் மொழி திரைப்படம் வெளிவந்தது.
மேற்கோள்கள்

பகுப்பு:நாட்டார் தெய்வங்கள்